***Engine Sentai Go-onger*** (炎神戦隊ゴーオンジャー, *Enjin Sentai Gōonjā*, *Pasukan Enjin Go-onger*) adalah siri tajuk daripada syarikat Toei yang ke-32 untuk siri panjang Super Sentai. Ia mula bersiaran pada 17 Februari 2008 seminggu selepas Juuken Sentai Gekiranger tamat dan berakhir pada 8 Februari 2009. Ia juga disiarkan di slot Super Hero Time TV Asahi bersama *Kamen Rider Kiva*. Babak lakonan siri ini telah digunakan oleh pihak Amerika untuk menerbitkan siri *Power Rangers RPM*.Slogan untuk siri ini ialah "*Mach Full Force, Go-On!!!*"

Jalan Cerita
------------

Dunia Mesin (*Machine World*) ialah salah satu daripada 11 dunia selari (*Braneworld*) dan dunia manusia (*Human World*) terdiri daripada salah satu darinya. *Machine Worls* merupakan sebuah dunia di mana hidupan di situ merupakan kenderaan bersaiz gergasi yang digelar *Engines*. Mereka menetang *Gaiark* yang cuba mencemarkan dunia mereka. Apabila Gaiark tewas, Tiga Menteri Pencemaran Gaiark telah melarikan diri ke dunia manusia. Menyedari dunia manusia mudah untuk dicemari, enam *Engines* berjaya mengejar mereka dan memilih lima sahabat perjuangan mereka, Go-Ongers. Kumpulan itu kemudiannya bekerjasama dengan *Go-on Wings* dan *Engines* mereka serta *Engines* Purba (*Ancient Engines*). Misi mereka adalah untuk memusnahkan Gaiark bukan sahaja di dunia manusia, malahan juga di 11 dunia selari yang lain.

Watak Protagonis
----------------

### Go-Ongers

Berpangkalan di sebuah RV The Ginjiro-One. Mereka dibantu oleh BOMPER (Born-to Outerdimension and Mechanic x Pitcrew-type Engine-support Robot) yang merupakan juga penasihat robotik dan mekanik. Ciptaan daripada *Jumbowhale*

**Sosuke Esumi / Go-On Red / Hyper Go-On Red**
Berperanan sebagai ketua walaupun agak kelam kabut dan suka membuat keputusan terburu-buru. Merupakan bekas pelumba kereta. Nama samaran beliau ialah *Speed King*. Apanila dalam keadaan yang bermasalah, Sosuke akan melambungkan syiling utuk menentukan keputusannya. Sebagai Go-On Red dia tidak mudah berputus asa dan rakan seperjuangannya ialah *Speedor*.

**Ren Kousaka / Go-On Blue**
Berperanan sebagai seorang "ibu" bagi kumpulan Go-ongers. Beliau pandai memasak dan mengambil berat terhadap apa yang terjadi di sekitarnya. Beliau merupakan seorang bekas pemandu bas dan tidak hairanlah kerana beliau dengan mudah membawa The Ginjiro-One. Diberi gelaran *Cyclopedia* kerana akalnya yang cerdik. Sebagai Go-On Blue dia adalah orang yang pandai merancang strategi. Pasangannya ialah *Bus-On*.

**Saki Royama / Go-On Yellow**
Saki merupakan seorang yang periang dan ceria. Beliau merupakan ahli Go-Ongers yang paling muda. Merupakan seorang bekas penjual makanan di pusat perlumbaan. Saki tetap akan tersenyum walaupun beliau dilanda masalah. Gelaran yang diberikan ialah *Sweet Angel*. Beliau juga ialah ahli daripada kumpulan idola *G3 Princess*. Sebagai Go-On Yellow, Saki ialah pemberi semangat kepada rakan-rakannya. Pasangannya ialah *Bear-V*

**Hanto Jo / Go-On Green**
Hanto merupakan seorang yang pemalu. Beliau merupakan bekas pekerja di Doki-Doki Pizzeria sehingga Gunpei campur tangan dan menyebabkan dia dibuang kerja. Nama gelaran beliau ialah *Vagabond*. Sebagai Go-On Green, Hanto merupakan seorang ceria (dapat mengatasi sifat malunya) dan berfikiran positif. Pasangannya ialah *Birca*.

**Gunpei Ishihara / Go-On Black**
Gelarannya ialah *Chaser*.Gunpei pada mulanya seorang yang 'egoistik' dan lagaknya seperti seorang yang panas baran. Gunpei merupakan seorang bekas pegawai polis yang mempunyai rekod yang cemerlang. Selepas menyaksikan Go-Onger menewaskan Gaiark, beliau menyiasat Go-Ongers sehingga beliau dapat menyertai Go-Ongers. Gunpei mengambil masa untuk menyesuaikan diri dengan ahli Go-Ongers yang lain. Sebagai Go-On Black beliau adalah ahli yang berani bersama pasangannya *Gunpherd*.

### Go-On Wings

**Hiroto Suto / Go-On Gold**
Gelarannya ialah *Philosopher*. Beliau merupakan ketua Go-On Wings dan menganggap Go-On Wings lebih Hebat daripada Go-Onger. Sebagai Go-On Gold beliau hanya serius ketika berlawan. Pasangannya ialah *Toripter*

**Miu Suto / Go-On Silver**
Gelarannya ialah *Lovely Sensation'*. Beliau merupakan adik kepada Hiroto dan selalu mengambil berat akan abangnya. Merupakan ahli daripada *G3 Princess*. Miu juga mempunyai perasaan terhadap Sosuke. Sebagai Go-On Silver, beliau mematuhi arahan abangnya mahupun Sosuke.
Pasangannya ialah *Jetras*

### *Engines*

**Speedor**
Merupakan Pasangan Sosuke. Ketua kepada *Engines-engines* lain. Speedor merupakan hibrid daripada kereta lumba dan burung kondor.

Pautan luar
-----------

* *Engine Sentai Go-onger* at TV Asahi
* *Engine Sentai Go-onger* at Toei
* *Engine Sentai Go-onger* at Columbia Music Entertainment
* Super-Sentai.net
* Engine Blog[*pautan mati kekal*] - Official cast blog

|  |  |  |
| --- | --- | --- |
| Didahului oleh**Gekiranger** | **Super Sentai**2008 – 2009 | Diikuti oleh:**Shinkenger** |